מינה טייכר

מינה טייכר (נולדה 1950) היא פרופסור אמריטה בחוג למתמטיקה באוניברסיטת בר-אילן. ביולי 2008 נבחרה לסגנית הנשיא של הנציבות העולמית לחינוך מתמטי.

קורות חיים

טייכר נולדה וגדלה בתל אביב. את שלושת תאריה הראשונים עשתה באוניברסיטת תל אביב ואת הפוסט דוקטורט עשתה באוניברסיטת פרינסטון בארצות הברית. תחום המחקר המרכזי של טייכר הוא גאומטריה אלגברית ותורת הצמות, אשר באים לידי יישום בחקר המוח, ראייה ממוחשבת ופיזיקה תאורטית.

בין תפקידיה הציבוריים והאקדמיים הנוספים, בעבר ובהווה: המדענית הראשית של משרד המדע, התרבות והספורט (2008-2005), יו"ר המועצה הלאומית לקידום נשים במדע וטכנולוגיה, ראש הוועדה לחינוך למתמטיקה של האיחוד האירופי, חברה בוועדה מדעית של מכון מקס פלאנק בגרמניה, חברת מועצת קרן וולף לקידום המדע והאנושות, חברה בוועדת ההיגוי העליונה למדע וטכנולוגיה של משרד החינוך ובדירקטוריון של הקרן למנהיגות של פורום הנשים הבינלאומי, מנהלת מכון המחקר למתמטיקה ע"ש אמי נתר וחברה בוועדת המינויים בראשות נציב שירות המדינה. זכתה במספר פרסים, ביניהם: מלגת רוטשילד, פרס לנדאו למדעים ולמחקר, פרס בת-שבע דה-רוטשילד ופרס מינרווה.

לטייכר שתי בנות ובן, היא נשואה לאדריכל צ'רלי דוראל.

קישורים חיצוניים 

 אתר הבית של פרופ' טייכר באוניברסיטת בר-אילן
 ריאיון עם פרופ' מינה טייכר ב־ynet
 ריאיון עם פרופ' מינה טייכר בכתב העת של הסתדרות המורים

הערות שוליים

זוכות פרס לנדאו למדעים ולמחקר
זוכי פרס לנדאו למדעים ולמחקר
מדענים ראשיים במשרד המדע והטכנולוגיה
אלגבראיסטים ישראלים
סגל אוניברסיטת בר-אילן: מתמטיקה
מתמטיקאיות ישראליות
ישראליות זוכות פרסים: מדע וטכנולוגיה
בעלות תואר דוקטור מאוניברסיטת תל אביב
בעלי תואר דוקטור מאוניברסיטת תל אביב
מדענים ישראלים
ישראליות שנולדו ב-1950
ישראלים שנולדו ב-1950